Λεωσθένης (ρήτορας)

Ο Λεωσθένης ήταν ρήτορας και πολιτικός των Αθηνών. 

Το 361 π.Χ. στάλθηκε σε αποστολή για την απελευθέρωση της νήσου Πεπαρήθου (της σημερινής Σκοπέλου) που την πρωτεύουσά της Πάνορμο πολιορκούσε ο Αλέξανδρος ο Φεραίος.

Ο Αλέξανδρος ηττήθηκε από τον Λεωσθένη και αναγκάστηκε να κλειστεί στην ακρόπολη (φρούριο). Αργότερα ο Αλέξανδρος, επωφελούμενος από την ελάττωση της αθηναϊκής δύναμης λόγω αποστολής μοίρας σε άλλο προορισμό και της χαλάρωσης των μέτρων επιτήρησης των πολιορκητών, επιχείρησε νικηφόρο έξοδο και ανακατέλαβε το νησί.

Οι Αθηναίοι θεώρησαν υπεύθυνο τον Λεωσθένη και τον καταδίκασαν σε θάνατο, εκείνος όμως κατέφυγε στη Μακεδονία και λέγεται ότι πέθανε στην αυλή του βασιλιά Φιλίππου της Μακεδονίας.

Αρχαίοι Έλληνες ρήτορες
Αρχαίοι Έλληνες πολιτικοί
Αρχαίοι Αθηναίοι